
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 56
                                                            din 28 februarie 2023
privind însuşirea şi aprobarea volumului masei lemnoase propus spre valorificare în anul 2023, a modului de valorificare în cursul anului 2023 a masei lemnoase provenite din fondul forestier proprietate a Municipiului Sighișoara, a prețurilor de referință pentru anul de producție 2023, pe specii/grupe de specii, grade de accesibilitate, sortimente dimensionale și natura produsului, stabilite în condiții de piață, pentru masa lemnoasă pe picior care se recoltează din fondul forestier proprietatea Municipiului Sighișoara, a prețurilor de pornire la licitație și a tipului de licitații care se vor organiza în cursul anului 2023, pentru valorificarea masei lemnoase pe picior provenită din fondul forestier proprietate a Municipiului Sighișoara și a Listei partizilor propuse pentru aprovizionarea populației cu lemne de foc şi pentru exploatarea pe picior pentru anul 2023

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 6.502/16.02.2023 şi la Consiliul Local Sighișoara cu nr. 7.780/24.02.2023, de referatul de aprobare, înregistrat cu nr. 6.500/16.02.2023, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 46/2008, Codul Silvic, republicată, cu modificările şi completările ulterioare; 

Având în vedere prevederile Regulamentului de valorificare a masei lemnoase din fondul forestier proprietate publică, aprobat prin Hotărârea Guvernului nr. 715/2017, cu modificările și completările ulterioare;

Având în vedere Decizia nr. 773/21.10.2022 a Directorului General al Regiei Naţionale a Pădurilor – Romsilva privind aprobarea prețurilor de referinţă pentru anul de producție 2023 pe specii/grupe de specii, grade de accesibilitate, sortimente dimensionale și natura produsului, stabilite în condiții de piață, pentru masa lemnoasă pe picior care se recoltează din fondul forestier proprietate publică a statului administrat de R.N.P. – Romsilva;

Având în vedere volumul propus spre recoltare în anul 2023 transmis de către Ocolul Silvic Sighişoara prin adresa nr. 420/19.01.2023, de 5 mii mc. masă lemnoasă fasonată, precum şi listele de partizi aferente ce se vor exploata în anul 2023 din fondul forestier proprietatea municipiului Sighişoara;

Având în vedere faptul că listele cu partizi pe picior ce se vor exploata în anul 2023 din fondul forestier proprietate a Municipiului Sighişoara nu au putut fi întocmite şi prezentate la momentul acesta, deoarece noul amenajament elaborat pentru fondul forestier al municipiului Sighişoara, valabil pentru perioada 2023 - 2032 este în curs de avizare şi doar după aprobarea lui se poate valorifica lemn pe picior, conform legislaţiei în vigoare;
Având în vedere prevederile Contractului - cadru de administrare nr. 9.694/06.12.2022, prin care Direcţia Silvică Mureş, prin Ocolul Silvic Sighişoara, în calitate de prestator se obligă să execute, în regim silvic, în baza Legii nr. 46/2008 şi a altor reglementări în vigoare, serviciile silvice pentru suprafaţa de 2.894,31 ha. fond forestier aflat în proprietatea Municipiului Sighişoara, pe durata de valabilitate a amenajamentului silvic, respectiv 01.01.2023 - 31.12.2032, potrivit prevederilor Hotărârii Consiliului Local Sighişoara nr. 314/24.11.2022;
Având în vedere Raportul de specialitate al Biroului Public Cadastru, Topometrie și Administrare Terenuri Agricole și Forestiere, înregistrat cu nr. 6.501/16.02.2023, prin care se propune însuşirea şi aprobarea volumului masei lemnoase propus spre valorificare în anul 2023, a modului de valorificare în cursul anului 2023 a masei lemnoase provenite din fondul forestier proprietate a Municipiului Sighișoara, a prețurilor de referință pentru anul de producție 2023, pe specii/grupe de specii, grade de accesibilitate, sortimente dimensionale și natura produsului, stabilite în condiții de piață, pentru masa lemnoasă pe picior care se recoltează din fondul forestier proprietatea Municipiului Sighișoara, a prețurilor de pornire la licitație și a tipului de licitații care se vor organiza în cursul anului 2023, pentru valorificarea masei lemnoase pe picior provenită din fondul forestier proprietate a Municipiului Sighișoara și a Listei partizilor propuse pentru aprovizionarea populației cu lemne de foc şi pentru exploatarea pe picior pentru anul 2023;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. ”c” şi alin. (14), a art. 139 alin. (1) și alin. (3) lit. “g” şi a art. 196 alin. (1) lit. “a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,
       H O T Ă R Ă Ş T E:
Art. 1. (1) Se însuşeşte şi se aprobă volumul masei lemnoase propus spre valorificare în anul 2023, în cantitate de 5 mii mc., potrivit anexei nr. 1, punctul 1, care face parte integrantă din prezenta hotărâre.

(2) Se însuşeşte şi se aprobă modul de valorificare în cursul anului 2023 a masei lemnoase provenită din fondul forestier proprietate a Municipiului Sighișoara, potrivit anexei nr. 1, punctul 2, care face parte integrantă din prezenta hotărâre.

(3) Se însuşesc şi se aprobă preţurile de referință pentru anul de producție 2023 pe specii/grupe de specii, grade de accesibilitate, sortimente dimensionale și natura produsului, stabilite în condiții de piață, pentru masa lemnoasă pe picior care se recoltează din fondul forestier proprietatea Municipiului Sighișoara, aprobate prin art. 1 din Decizia nr. 773/21.10.2022 a Directorului General al Regiei Naţionale a Pădurilor – Romsilva, care face trimitere la aplicabilitatea celor aprobate prin art. 1 din Decizia nr. 566/16.10.2018 a Directorului General al Regiei Naţionale a Pădurilor – Romsilva și prevăzute în anexele nr. 1 – 5 la această decizie, conform anexei nr. 2, care face parte integrantă din prezenta hotărâre.

(4) Se însuşeşte şi se aprobă Lista partizilor ce se vor exploata în anul 2023 din fondul forestier proprietatea Municipiului Sighişoara şi lista de partizi – valorificare ca lemn fasonat, conform anexelor nr. 3 şi nr. 4 din prezenta hotărâre.

(5) Se însuşesc şi se aprobă preţurile de pornire la licitație, așa cum sunt prevăzute în lista de partizi ce se vor exploata în anul 2023 din fondul forestier proprietate a Municipiului Sighișoara, anexate adresei cu nr. 420/19.01.2023 a Ocolului Silvic Sighișoara, înregistrată la Municipiul Sighișoara cu nr. 4.852/07.02.2023 și prevăzute în anexa nr. 3, care face parte integrantă din prezenta hotărâre.

(6) Se împuternicește administratorul prin Comitetul director al Direcției Silvice Mureș să aprobe tipul licitațiilor organizate în cursul anului 2023 pentru valorificarea masei lemnoase pe picior provenită din fondul forestier aflat în proprietatea Municipiului Sighișoara.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, aparatul de specialitate al primarului şi Ocolul Silvic Sighişoara. 

Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

        Moiseș Florian Dan              
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Biroul Public Cadastru, Topometrie și Administrare Terenuri Agricole și Forestiere;
  1 ex. Biroul Buget, Contabilitate, Salarizare – Direcţia Economică;

  2 ex. Ocolul Silvic Sighișoara. 
11 ex.  
B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 56/28.02.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


